שיחה:ניאו

message: השאלה הגדולה היא עד כמה נחוץ ערך זה כערך עצמאי, והאם תוכנו איננו מהווה כפילות עם ערכיהם של הסרטים שבהם ניאו הוא דמות ראשית. כדאי שמי שצפה בסרטים אלה יענה על שאלה זו. דוד שי 14:33, 6 בינואר 2007 (IST)
אני בכלל לא חושב שצריך להיות בכלל דיון על הנושא. כדי לא להרגיז עם התשובה הקבועה שלי "אם ככה זה בויקיפדיה האנגלית למה זה לא יכול להיות כך גם אצלנו?" אביא טענות נוספות. ראשית, הערך על ניאו הוא לא קצרמר אלא ערך ארוך ומעניין. שנית, זה נכון אומנם שמקריאת הערך ניתן ללמוד על עלילת סרטי המטריקס, אבל המידע שאפשר להפיק ממנו הוא תמציתי מאוד. מקריאת הקטעים שמספרים חלקים על העלילה אי אפשר ללמוד על כל הסרט - מיהן כל הדמויות, מה תפקידן ואת סדר האירועים. נוסף על כך, ישנם ערכים נוספים בויקיפדיה העברית על דמויות ראשיות בסרטים. אם נעבור על חלק מהערכים האלה נראה שגם בהם מספרים על עלילת הסרט ולא רק מתמקדים בדמות הראשית. מה גם שניאו היא דמות סמלית - הוא מסמל את המשיח, את ישו את כוחות הטוב וכדומה ומכאן שהוא ראוי לערך משלו. Bravo123 16:34, 6 בינואר 2007 (IST).

message: במשך תקופה לא מבוטלת, המשתמש עודדי עבד על הערך. הוא קיצץ את אורכו לכמחצית, הוריד מידע חשוב וגם העביר שורות מסוימות לפסקאות אחרות ללא הקשר. אני חושב שנעשה עוול לערך ושיש לשחזר את חלק מהעריכות שלו. הדברים שהכי צרמו לי בעבודתו הן: מחיקת ציטוטים שקשורים לעלילת סרטי המטריקס וכן מחיקת פרטים מהעלילה. אביא כעת מספר דוגמאות שימחישו את דברי:
# כבר בפיסקה הראשונה יש שינוים חסרי טעם. בגרסה האחרונה של הערך כפי שאני השארתי אותה צויין תאריך הלידה ומקום הלידה של ניאו. אומנם זוהי דמות בדיונית, אבל מדוע שהפרטים הללו לא יופיעו בפיסקה הראשונה? כאשר כותבים על אישים, אחד מפרטי המידע הראשונים שנבקש למצוא בפיסקה הראשונה הוא תאריך הלידה ומקום הלידה. צורמת לי גם מחיקת המשפט שמתאר את תפקידו של ניאו בטרילוגיה: "לעיתים מכנים אותו בכינוי "האחד" ובתוך המטריקס הוא מגלה שיש לו יכולות בלתי רגילות שעוזרות לו לשחרר את המין האנושי.
# שוב, בפיסקת הראשונה נמחק משפט חשוב: "השם "תומאס אנדרסון" ככל הנראה לקוח מהסרט הבדיוני "הוא כובש את העולם" שבו שם הדמות הראשית הוא תום אנדרסון. נכון שזוהי השערה, אבל למה צריך למחוק אותה? הרי לעולם לא נוכל לדבר עם כותבי התסריט ולאמת זאת, וכן ידוע שסרטי בדע בדיוני מתבססים על סרטים או ספרים אחרים מהז'אנר.
# אמשיך הלאה לתת הנושא "ניאו ועולם המטריקס". עודדי כתב: "במהלך המלחמה הושחרו השמיים בפיצוץ אטומי, והמכונות שגישתן לאנרגיה סולארית נחסמה, מצאו, לכאורה, מקור אנרגיה ח(י)לופי: האנרגיה הביו חשמלית של בני האדם". נשאלת השאלה מדוע "לכאורה"? אם גופם של בני האדם לא היה מועיל למכונות הן מלכתחילה לא היו טורחות על הקמת המטריקס וכליאת בני האדם.
# ישנה פיסקה שלמה שהוא מחק ולדעתי היא חשובה מאוד. הפיסקה שמסבירה את דבריו של מורפיאוס על "יש הבדל בין ידיעת הדרך והליכה בדרך". ציטוט: "האמת מאחורי נבואה זו היא: ניאו היא סטייה מערכתית, משתנה של המשוואות שקוד המקור מבוסס עליו. האנשים הלא נכונים משוחררים ומבודדים מהמערכת בעיר ציון. אבל המשתנה שצריך לאזן את המשוואה כמו תמיד, נהפך להיות "האחד". אני שואל: מדוע למחוק את הפיסקה הזאת?
# אמשיך לתת הנושא "בסרט המטריקס". עודדי מחק פרטים שפשוט לא מצאו חן בעיניו ונראו לו תפלים. לאוהדי הטרילוגיה ולאוהבי הטריוויה מביננו אני חושב שראוי שנשאיר אותם. כך למשל נמחק שם החברה שבה ניאו עבד "מטהקורטקס", שאגב מראה על הציניות של המכונות, הרי שה"קורטקס" הוא חלק מקליפת המוח והמכונות שולטות בו. נמחק גם משפט חשוב שמסביר איך הסוכנים לכדו את ניאו ולמה הם הציגו בפניו דוח מעקב: "מצד שני, אנדרסון הוא גם האקר שפורץ למערכות מחשב באופן לא חוקי וגונב מידע, כל זאת תחת הכינוי "ניאו", ועל כן הוא מואשם "בכל עבירת מחשב שיש עליה חוק".
# אחד הקיצוצים הגדולים ביותר נעשו בתת הנושא הזה. מדוע נמחקו פרטי העלילה שמתארים כיצד ניאו וטרינטי הצליחו לשחרר את מורפיאוס מהמעצר? כמו כן, שוב, נמחקו פרטים חשובים וציטוטים. איפה הקטע שאומר שניאו לומד אומניות לחימה על ידי טכנולוגיה מיוחדת של החדרת המידע למוחו? ולמה נמחקו המילים של מורפיאוס: "...כוונת הנביאה על כך שהיא רק אמרה לניאו: "בדיוק מה שהיית צריך לשמוע. לא מעבר לכך"". 
# למה נמחקו המילים של ניאו מסוף הסרט הראשון?: "אני יודע שאתם נמצאים שם. אני יכול להרגיש אתכם עכשיו. אני יודע שאתם מפחדים…אתם מפחדים מאתנו. אתם מפחדים משינוי. אני לא יודע את העתיד. לא באתי הנה כדי לומר לכך כיצד זה הולך להסתיים. באתי לכאן כדי לומר לכם איך זה הולך להתחיל. אני הולך לנתק את הטלפון הזה, ואז אני הולך להראות לאנשים האלה מה שאתם לא רוצים שהם יראו. אני הולך להראות להם עולם בלעדיכם. עולם ללא חוקים ובקרה, ללא גבולות ומסגרות, עולם שבו הכל אפשרי. לאן שנלך משם זאת בחירה שאני משאיר לכם." כשכותבים על דמות, אפילו אם היא בדיונית אני סבור שהקורא רוצה לראות חלק מהדברים שהדמות אמרה.
# בתת הנושא "בסרט מטריקס רילודד" נמחקו דבריו של יוצר המפתחות. "רק האחד יכול להיכנס דרך הדלת הזאת, ורק במהלך חלון הזמן הזה אפשר לפתוח את הדלת". למה זה נמחק? המשפט הזה מסביר למה הצוות החליט לחדור לבנין ואיך בדיוק טרינטי נלכדה. בנוסף, אפילו שיוצר המפתחות הוא דמות משנית, דמויות מסרטים תמיד תהיינה קשורות זו לזו. ככה שאי אפשר לכתוב על ניאו מבלי לספר על חלק מהדמויות האחרות, ואתם יכולים להסכים איתי שמשפט או שניים שיתייחסו ליוצר המפתחות לא יעשו פה הרבה נזק.
# מחיקת משפטים נוספים שלדעתי חשובים בערך. "השם תומאס כנראה נלקח על שם חסידו של ישו תומאס (או ייצוג פיסי של ישו באמונת ידיעת הנסתר), שהיה מפורסם בספקנותו." "ייתכן גם שהשם מתייחס למארק אנדריסן, היוצר של הדפדפן הראשון שאיפשר לראות תמונות באינטרנט, ולא רק קוד (מילים). ניאו לעומת זאת רואה קוד במקום אנשים וחפצים". 
# כמו כן נמחקו משפטים נוספים שלדעתי הם חשובים מאוד ועוד מספר של ציטוטים מהסרטים. חורה לי למשל שנמחק המשפט שמשווה בין הנביאה בסרט לבין הנביאה מדלפי (כאשר מתחייחסים להשפקת העולם של יוון העתיקה), וכן שנמחק המשפט שמתאר את הכתוב על ספינת הנבוכדנאצר שמזכיר את מארק הקדוש. כל ההערות שהבאתי עד כה הן רק קצה המזלג, יכולתי להביא עוד מספר של דומגאות אבל אני לא רוצה לעייף אותם בטקסט ארוך מדי.
אשמח אם יגיבו לדברים משתשמים אחרים מלבד עודדי, וכך נקיים דיון הוגן על העריכה. זאת איננה הפעם הראשונה שעודדי מנצל את סמכותיו כמפעיל מערכות ופוגע בעבודתם של אחרים. אני חושב שמפעילי מערכות צריכים להתייעץ תחילה עם כותבי הערך או האחראים עליו לפני שהם מבצעים פעולות כאלה או כאלה. חשוב לי לציין שאני לא רוצה להיכנס כאן לריבים ולויכוחים ושכל רצוני הוא השבחה והוספת פרטים רלוונטיים לערך על ניאו. Bravo123 22:35, 25 בינואר 2007 (IST).
replies: text: מה הקשר לסמכות מפעיל מערכת? ‏pacman • שיחה 22:37, 25 בינואר 2007 (IST)

text: בנקודה זו אציין שבכוונת לעבוד על הערך במהלך הימים הקרובים. לדעתי יש עוד מעט עבודה לבצע. זהר דרוקמן - אהמ 22:40, 25 בינואר 2007 (IST)
thread_title:  העבודה של עודדי על הערך  

message: עד כמה שאני זוכר האורקל היא אדם (ניאו מופתע לראות אותה מכינה עוגיות)...--Matan Bloch - שיחה 12:07, 12 במרץ 2010 (IST)
replies: text: מה הקשר לעוגיות? על כל פנים, ראה את עלילת שני הסרטים הבאים (אם כי לטעמי זה מובן למדי גם מהסרט הראשון). זהר דרוקמן - Talk to me Goose! ‏ 09:02, 14 במרץ 2010 (IST)
replies: text: :לא הצלחתי להבין מה אני אמור לראות. אנ יבטוח כמעט לחלוטין שהנביאה היא אדם (הכנת עוגיות כמו גם עישון סיגריות הן פעולות אנושיות). אני עדיין לא מבין איך הבנתם שהנביאה היא תוכנה. בתודה, Matan Bloch - שיחה 13:05, 16 במאי 2010 (IDT)

text: חד משמעתית - היא לא, גוף כזה או אחר שעושה פעולות "אנושיות", הוא לא בהכרח בן אנוש. ראה את הסרט השני בטרילוגיה על מנת לשמוע את התשובה מפיה, בשיחה שניהלה עם ניאו על ספסל בגן ציבורי. kingRF שיחה 16:45, 23 ביולי 2012 (IDT)
thread_title:  הנביאה היא תוכנה? 

message: סוף הערך מאוד מבלבל: מה קרה בסוף? האם המטריקס המשיך? אם כן, מה מיוחד במה שניאו עשה? Matan Bloch - שיחה 13:02, 16 במאי 2010 (IDT)
thread_title:  הסיום